Kritiikin kasvot – Suomalainen.com
Kustantaja Suomen arvostelijoiden liitto
ISBN 9789519679556
Asiasanat arvostelijat; taidekritiikki; kritiikki; arkkitehtuuri; elokuvakritiikki; musiikkikritiikki; teatterikritiikki; kirjallisuuskritiikki; taidepalkinnot; palkinnot; Kritiikin kannukset
translation missing: fi.products.product.additional_data.code 9789519679556
Suomen arvostelijain liitto on julkaissut kirjoituskokoelman Kritiikin kasvot. Nimi kertoo kirjan sisällöstä: kriitikot puhuvat omista kokemuksistaan ja havainnoistaan. Ne ovat yhtä yksilöllisiä kuin kriitikot itsekin.
Kirjan on toimittanut Heikki Jokinen ja muut kirjoittajat ovat Ville Hänninen, Riitta Nikula, Elisabeth Nordgren, Otso Kantokorpi, Matti Linnavuori, Matti Rinne, Antti Selkokari, Siskotuulikki Toijonen ja Maila-Katriina Tuominen. Mukana ovat lisäksi Lena von Bonsdorffin ja Pekka Tarkan laajat haastattelut kriitikon työstä.
Artikkeleissa sekä kriitikkohaastatteluissa pohditaan kritiikin nykyhetkeä, tulevaa ja itseymmärrystä. Kirjassa kartoitetaan olosuhteita, joissa kriitikot työtänsä tekevät ja vaaroja sekä mahdollisuuksia, joita horisontissa on näkyvissä. Kriitikon asemaa taiteessa ja journalismissa sekä valtahierarkioita, jotka arvostelijoidenkin työtä näkyvästi tai näkymättöminä ohjaavat, käsitellään myös kirjan teksteissä.
SARV:n piirissä on aina toiminut taide-elämän keskeisiä vaikuttajia: SARV on taidekentän pikkujättiläinen. Se on tarjonnut kaikkina vuosikymmeninään elävän foorumin keskustelulle ja vuorovaikutukselle. Nyt julkaistava kirja liittyy tähän jatkumoon.
Kritiikin kasvot -kirja sisältää monia näkökulmia kritiikkiin, sen ehtoihin, sisältöihin ja painotuksiin. Taide on prosessi, ja siinä arvostelulla on oma luovuttamaton osuutensa.
Kirjan kuvitus liittyy Suomen Arvostelijain Liiton vuodesta 1962 jakamaan Kritiikin kannukset -palkintoon.